Il-Ftehim ta' Pariġi jistabbilixxi stadju importanti fl-azzjoni globali dwar il-klima Fit-22 ta' April 2016 l-UE u t-28 stat membru tagħha ser jiffirmaw il-ftehim globali ta' Pariġi dwar il-klima f'ċerimonja ta' livell għoli fi New York (l-Istati Uniti). Il-ftehim ġie konkluż fil-konferenza tan-NU dwar it-tibdil fil-klima f'Diċembru 2015, l-hekk imsejħa COP21, li saret f'Pariġi. Id-dokument issa ser ikun miftuħ għal sena biex jiġi ffirmat. Il-Ministru Netherlandiż għall-Ambjent u President tal-Kunsill Sharon Dijksma , qalet: "Din hija ġurnata storika għall-azzjoni globali dwar il-klima. Il-Ftehim ta' Pariġi huwa tabilħaqq bidla fid-direzzjoni sabiex nillimitaw iż-żieda fit-temperatura u neliminaw ir-riskji marbuta mat-tibdil fil-klima. Dan l-iffirmar iqiegħed bl-iswed fuq l-abjad l-impenn tal-UE li tagħmel il-parti tagħha u żżomm il-momentum ta' Pariġi. Hija meħtieġa azzjoni kontinwa." Ministru Dijksma u l-Viċi President tal-Kummissjoni Ewropea Maroš Šefčovič ser jiffirmaw il-ftehim f'isem l-UE. Ratifika u dħul fis-seħħ Il-Ftehim ta' Pariġi ser jidħol fis-seħħ wara r-ratifika minn tal-anqas 55 pajjiż li flimkien jikkawża mill-inqas 55% tal-emissjonijiet globali ta' gassijiet serra . Dan jibda jorbot legalment lill-pajjiżi li jkunu rratifikawh. F'Marzu 2016, il-Kunsill Ewropew issottolinja li l-EU u l-istati membri tagħha jeħtieġ li jirratifikaw il-Ftehim ta' Pariġi kemm jista' jkun malajr u fil-ħin biex ikunu partijiet minnu mill-ġurnata tad-dħul fis-seħħ L-elementi prinċipali tal-Ftehim ta' Pariġi Il-Ftehim ta' Pariġi jimmira sabiex iż-żieda fit-temperatura globali tinżamm sostanzjalment taħt iż-2°C u li jsiru sforzi sabiex tinżamm għal 1.5°C (imqabbla mal-livelli preindustrijali). Għal dan il-għan, il-pajjiżi għandhom l-obbligu li jieħdu miżuri biex inaqqsu l-emissjonijiet tagħhom Ser ikun hemm proċess ta' rieżami kull ħames snin biex jittieħed kont tas-sitwazzjoni u biex maż-żmien din l-ambizzjoni tiżdied. Il-progress tal-pajjiżi fl-impenji tagħhom ser jiġi segwit biex jiġu żgurati t- dover ta' rendikont . Hija wkoll rikonoxxuta l-ħtieġa li l-pajjiżi kollha jadattaw għat-tibdil fil-klima billi jħejju u jsaħħu r-reżiljenza tagħhom. F'termini ta' solidarjetà, l-UE u pajjiżi żviluppati oħra jintrabtu li jkompli jipprovdu finanzjament għall-klima lill-pajjiżi li qed jiżviluppaw. Kronoloġija - il-Ftehim ta' Pariġi Konferenza tan-Nazzjonijiet Uniti dwar it-Tibdil fil-Klima f'Pariġi, 30/11-11/12/2015